JUMAL KÕNELEB
Tere ja tore kohtuda!
Selles saateosas räägime Pühast Vaimust.
Ja kui me räägime Pühast Vaimust,
ei saa jätta rääkimata ühtest asjast.
Selleks on keeltes rääkimine.
Keeltes rääkimine on väga otseselt seotud Püha Vaimuga,
sest me näeme nelipühipäeval,
et kui Püha Vaim tuli, siis juhtus midagi.
Jüngrid hakkasid rääkima võõrastes keeltes.
Jüngrid hakkasid rääkima keeltes.
Piibel ütleb, et nad rääkisid Jumala imelistest tegudest,
imedest ja suurusest võõrastes keeltes,
nii, et kõik Jeruusalemma tulnud kuulsid oma emakeelt.
Kui sind huvitab ka see imeline, taevane Püha Vaimu and,
siis võid selle anni täna vastu võtta.
See on superlihtne. - Nii see on.
Olgu siinkohal ka kohe öeldud,
et see kuulub kõigile, kes usuvad Jeesusesse.
See ei ole mingi priviligeeritute teema.
See pole ka mingi kummaline ega dramaatiline asi.
See ei ole ka ohtlik ega kahjulik.
See pole ka kuidagi hüpnootiline.
See pole üldse mitte mingi ülivaimulik veidrus.
See pole ka nii, et see kuulub vaid mõnedele tippkristlastele
või ainult nelipühilastele.
Ei. Me näeme Piiblis,
et keeltes rääkimine sai alguse nelipühipäeval,
kui Püha Vaim täitis jüngreid,
aga see kuulub kõigile.
On hea teada, et see on imeline isiklik armastuse palvekeel.
Minu ja Taevaisa vahel. - Aamen.
Ei midagi kummalist või veidrat.
See on rahulik ja lihtne asi
ja samuti midagi sellist, mis on 100% minu enese kontrolli all.
Nii nagu kõik ristiusus olevad asjad
on alati täiesti minu enese kontrollitavad.
Miski pole selline asi, mis tungib vägisi mu ellu.
Sest ristiusu vundament ongi see, et meil on valikuvabadus
ja Jumal austab 100% meie individuaalsust, tahet,
enesevalitsust ja valikuid igal sekundil.
Ta ei tule kunagi vägisi ega tee kunagi midagi vägivaldselt.
Ta ei ületa kunagi me piire.
Seda on väga oluline kuulda ja mõista,
sest Pühast Vaimust võidakse levitada kõikvõimalikke käsitlusi.
Oleme oma elus näinud kõikvõimalikku, mida Püha Vaim teeb,
aga Ta ei tee kunagi midagi vägivaldselt.
Ta ei tee kunagi midagi vägisi ega kukuta inimesi maha.
Jah, mõnikord võib Vaimu ligiolu olla nii tugev,
et meile tundub, et jalad kaovad alt,
Aga Püha Vaim on härrasmees ja Teda pole tõesti vaja karta.
Rääkides Pühast Vaimust ja keeltes rääkimisest,
siis me ei ole peast soojad ega täiesti segased.
See ei ole midagi sellist, mis ajaks meid peast segi.
See on lihtsalt üks viis, kuidas Püha Vaim ilmutab end meis.
Muidugi, Püha Vaim on Jumal ja see ongi veidi üleloomulik asi
ja nii võibki see kõlada kummaliselt ning tunduda imelik,
aga see siiski pole kummaline ega ohtlik.
Kas hakkame siis nüüd uurima seda asja Piiblist?
Esimest korda räägitakse sellest Apostlite tegude raamatus 2:1:
"Kui nelipühapäev kätte jõudis, olid nad kõik koos ühes paigas.
Ja äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid.
Ja nad nägid otsekui hargnevaid tulekeeli,
mis laskusid iga üksiku peale nende seas.
Ja nad kõik täideti Püha Vaimuga ning hakkasid rääkima teisi keeli,
nõnda nagu Vaim neile andis rääkida."
Näeme siin,
et Püha Vaim ilmus esmalt hargnevate tulekeeltena
ja seejärel läbi selle, et nad hakkasid rääkima keeltes.
Nad hakkasid lihtsalt rääkima.
See lihtsalt voolas neist välja.
Mäletan, kui see minuga juhtus ja see lihtsalt hakkas voolama.
Püha Vaim mõjutab meid.
Tõsi, me ise oleme need, kes räägivad ja liigutavad oma suud,
aga Tema on see, kes seda mõjutab ja selles voolab.
See Apostlite tegude raamatu kirjakoht läheb edasi:
"...kreetlased ja araablased -
kuidas me kuuleme räägitavat meie endi keeles Jumala suuri asju?”
Nad kõik olid jahmunud ja kahevahel ning ütlesid üksteisele:
Mis see küll peab olema?”
Mõned aga ütlesid pilgates: Nad on täis magusat veini!”
Sellepärast, et nad olid nii rõõmsad ja vabad.
"Siis tõusis Peetrus koos nende üheteistkümnega püsti,
tõstis häält ja kõneles neile:
Juuda mehed ja kõik Jeruusalemma elanikud!
Olgu see teil teada - pange tähele mu sõnu!
Nemad ei ole sugugi joobnud, nagu te arvate,
on ju alles kell üheksa hommikul.
Vaid see on, mida prohvet Joel on öelnud:
Ja viimseil päevil sünnib, ütleb Jumal,
et ma valan oma Vaimust välja kõigi inimeste peale
ja teie pojad ja teie tütred ennustavad ja teie noored näevad nägemusi
ja teie vanad näevad unenägusid,
ning oma teenrite ja teenijate peale
ma valan neil päevil välja oma Vaimust
ja nad ennustavad."
Püha Vaim valati välja.
Ta tuli.
Kui see sündis, arvasid jüngrid, et see kuulub vaid juutidele;
et see on tõotus, mis on antud neile rahvusena.
Aga juba siin ütleb Peetrus Joeli prohveteeringu kohta,
et see kuulub kõigile.
Kas pole nii?
"Ma valan oma Vaimust välja kõigi inimeste peale."
Kui sa mõtled ikka veel, kas see kuulub sulle või mitte,
siis sedasi mõtlesid ka juudid ja Peetrus,
et see kuulub vaid neile ja mitte kellelegi teisele.
Aga siis tegi Jumal midagi imelist.
Sest me näeme järgmises juhtumis, et see valati ka paganate peale.
Siin on imeline see,
et kui Püha Vaim tuli, siis Ta tuli.
See toimus nelipühapäeval - siis, kui Jeesus oli läinud taevasse.
See toimus ühe korra ja nüüd see on toimunud.
Ta on nüüd siin
ja me ei pea enam ootama mingit uut Vaimu väljavalamist.
- Just nii. Aamen. Väga hästi öeldud.
Igal ühel meist
on täpselt samasugune võimalus võtta see vastu
nii nagu see oli jüngritel.
See sama nelipühi õnnistus kuulub kõikidele,
kes on võtnud vastu Jeesuse ja usub Jeesusesse.
See on kõikide käeulatuses.
See on lihtne ja kerge.
Meil kõigil on võimalus see vastu võtta.
Võimalus olla täis Püha Vaimu ja rääkida keeltes.
See tõesti kuulub kõikidele.
Näeme seda ka Piiblist Apostlite tegude raamatust 10:9-16,
kuidas Peetrus sai nägemuse, milles Jumal näitas talle,
et ta ei peaks enam tegema vahet inimeste vahel,
sest pääste kuulub kõikidele.
Teda nimelt kutsuti roomlase Korneliuse poole.
kes oli teisisõnu pagan.
Juudid aga ei läinud nende koju, kes ei olnud juudid.
Nii oli tegu üpris dramaatilise looga,
kui Jumal kutsus teda minema.
Mind huvitab täna see,
kas Püha Vaimu täius
kuulub ainult super-usklikele
või mingitele erilistele inimestele?
Või kuulub see ka täiesti tavalisele inimesele?
Kas peaksin olema eriliselt püha
või eriliselt korralik kristlane?
Juudid ju mõtlesid enese kohta, et nemad olid need õiged usklikud.
- Nad olid valitud rahvas.
Kes on õige usklik?
Ja kuidas on lood minuga?
See on just see küsimus, mis tekkis,
kui Issand õhutas Peetrust minema paganate juurde.
See pani Peetruse tõsiselt mõtlema.
Kogu Vana Testamendi ajal
olid juudid harjunud mõtlema, et nemad on valitud rahvas.
Kas see tähendab nüüd,
et pääste ja evangeelium kuuluvad kõigile?
Kuuluvad ka teistele?
Kas see tähendab,
et Püha Vaimu täius kuulub ka näiteks minule?
Peetrus ikkagi kuuletus, sest ta koges selgelt Jumala juhatust.
Ta kuuletus ja läks Korneeliuse majja,
sest ta mõistis, et see oli Jumala tahe.
Jumal oli tegutsenud Korneliuse juures.
Jumal oli ilmunud talle ingli kaudu
ja palunud Peetrusel sinna minna.
Peetrus ütles selle peale Apostlite teod 10:34 nii:
"Nüüd avas Peetrus oma suu ja ütles:
Tõepoolest, nüüd ma mõistan, et Jumal ei ole erapoolik,
vaid talle on vastuvõetav iga rahva hulgast see,
kes teda kardab ja teeb õigust."
Jumal ei eelista üht isikut teisele.
"See on sõna, mille ta on läkitanud Iisraeli lastele,
kuulutades evangeeliumi rahust
Jeesuse Kristuse kaudu, kes on kõikide Issand."
Kõikide Issand.
Loen salmist 43 edasi:
"Temast tunnistavad kõik prohvetid, et igaüks, kes temasse usub,
saab tema nime läbi pattude andeksandmise.”
Peetrus läks sinna majja,
mis on väga tähelepanuväärne nii Piibli kui kiriku ajaloos
ja evangeeliumi levitamises.
Ta läks esimest korda paganate juurde
ja kuulutas neile evangeeliumi.
- Mis siis sündis, kui ta alles oli kuulutamas?
"Kui Peetrus alles neid sõnu rääkis, langes Püha Vaim kõikide peale..."
Ta võib tulla ka sinu peale,
kui vaid seda tahad.
"...langes Püha Vaim kõikide peale, kes seda sõna kuulsid.
Ja kõik need usklikud ümberlõigatute hulgast,
kes olid Peetrusega kaasa tulnud, jahmusid sellest,
et Püha Vaimu andi valati ka paganate peale,
sest nad kuulsid neid võõraid keeli rääkivat
ja Jumala suurust ülistavat."
Nad kõik said Püha Vaimu ja rääkisid keeltes.
See on nii imeline,
sest siin tuleb nii selgelt esile see, et Jumal ei eelista üht isikut teisele,
evangeelium kuulub kõigile,
Püha Vaim kuulub kõigile.
Keeltes rääkimine kuulub kõigile.
See ei ole midagi veidrat ja pole mingit vahe tegemist.
- Mitte mingisugust.
Pole vahet, kas oled luterlane, nelipühilane, katoliiklane, õigeusklik
või millisesse iganes kristlikku konfessiooni sa kuulud.
See on kingitus, mis kuulub kõigile usklikele.
Piibli alusel kuulub see kõigile.
"Peale seda kogunesid apostlid ja vanemad seda asja uurima."
Nende keskel tekkis ju tüli sellest, et Peetrus läks paganatega kaasa.
"Siis aga ütles Peetrus neile,
kuidas Jumal oli juhtinud teda paganate juurde.
Ja südametundja Jumal on nende eest tunnistanud,
andes neile Püha Vaimu nagu meilegi,
ja ei ole teinud mingit vahet meie ja nende vahel,
olles usu läbi puhastanud nende südamed."
Teisisõnu, see kuulub meile kõigile
ja täna on just see päev,
et igaüks võib oma kodus või kus iganes viibides
täituda Püha Vaimuga ja rääkida keeltes.
Võid võtta selle kingitusena vastu.
Tea, et kõik Püha Vaimu annid on armuannid.
Need on armust antud annid.
Me ei saa neid kuidagi välja teenida nagu ka päästet ei saa välja teenida.
Ka keeltes rääkimist ei saa välja teenida,
vaid see saadakse annina.
Samas ei pea seda ootama, sest see kuulub meile kõigile.
Luuka 11:13:
"Kui nüüd teie, kes olete kurjad, oskate anda häid ande oma lastele,
kui palju enam Isa taevast annab Püha Vaimu neile,
kes teda paluvad!”
See on me Taevaisale nii lihtne, kerge ja iseenesestmõistetav.
Kas Püha Vaimuga täitumine on keeruline?
Apostlite teod 8:17:
"Siis panid apostlid oma käed nende peale
ja nad võtsid vastu Püha Vaimu."
Oli see keeruline?
Ei mingeid patukahetsus-rituaale ega keerulisi protsessioone,
vaid nad võtsid vastu Püha Vaimu.
Siis, kui apostlid panid oma käed nende peale.
See on huvitav kirjakoht,
sest just enne seda olid samaarlased võtnud vastu Jumala sõna
ja Peetrus ning Johannes läksid sinna.
"Need tulid kohale ja palvetasid samaarlaste eest,
et nad võtaksid vastu Püha Vaimu.
Sest Vaim ei olnud langenud veel kellegi peale nende seast,
nad olid üksnes ristitud Issanda Jeesuse nimesse."
Siin oli hulk inimesi, kes ei teadnud, et ka see and kuulub neile.
Neile pandi käed peale ja nad lihtsalt said selle.
Nad olid varem teadmatuses ja kui ka sina oled teadmatuses -
kui sa ei ole teadnud, et ka see armuand kuulub sulle,
siis nagu oleme kordi öelnud ja ütleme veel kord,
et see armuand kuulub ka sulle.
Miks see nii tähtis on?
- Või on see üldse tähtis?
1. Korintlastele 14:4 ütleb: "Kes keeli räägib, ehitab iseennast..."
See on miski, mis tugevdab ja elavdab mu vaimu.
Püha Vaimu keeltes rääkimine teeb tugevaks.
1. Korintlastele 14:15-16 ütleb:
"Ma tahan palvetada vaimus, /.../ tahan laulda vaimus."
On imeline palvetada ja rääkida keeltes.
See elavdab, ehitab üles ja tugevdab.
Ja ka sina võid seda teha. Kas palvetame kohe praegu?
- Või oli sul veel mõni kirjakoht?
Paulus ütleb 1. Korintlastele 14:5:
"Ma tahaksin, et teie kõik räägiksite keeli..."
Siin on oluline ühte asja mõista.
Mõned arvavad, et see on selline asi, mida on vaja oodata,
et Püha Vaim ise tooks selle minus kuidagi esile.
Ma ootan ja ootan
ja ühel päeval Jumal ehk annab mulle selle anni.
Nendest Piibli kirjakohtadest, mida oleme käsitlenud,
on tähtis meelde jätta, et Püha Vaim on juba väljavalatud.
See toimus nelipühipäeval
ja me kõik võime selle vastu võtta, millal tahes.
Põhimõte on selles, et mina olen see, kes keeltes räägib.
Jumal ei tekita meis kunagi midagi vägivaldselt,
vaid mina ise räägin keeltes,
nii nagu Püha Vaim mulle rääkida annab.
1. Korintastele 14:14:
"Kui ma keeli rääkides palvetan,
siis palvetab mu vaim, aga mu mõistus on viljatu."
Siin on selgelt öeldud, et mina ise räägin keeltes.
Apostlite teod 10:45:
"Nad kuulsid neid võõraid keeli rääkivat..."
Nemad ise siis rääkisid keeltes.
1. Korintlastele 14:2:
"Sest kes räägib keeli, ei räägi inimestele, vaid Jumalale."
Inimene ise räägib ja meie räägime ise, oma suu kaudu.
Püha Vaim avaldab meis mõju, aga mina olen see, kes räägib.
Mina hakkan kasutama oma suud.
Kui jääda ootama, et Püha Vaim võtab korraga mu üle võimuse
ja hakkab minu kaudu rääkima,
siis nii see ei käi.
See käib samamoodi nagu Püha Vaimu hääle kuulmine.
Ta räägib meie mõtete kaudu ja see hääl ei tule väljast poolt.
Ta elab ju meie sees ja kasutab meie mõtteid.
Nõnda kasutab ta ka meie kõnet, kui me räägime,
aga Tema mõjutab seda, mis sealt suust välja tuleb.
Usun, et võiksimegi nüüd palvetada.
Teeme seda!
Kui sul on tekkinud janu, et see on miski, mida sa tahaksid,
siis nagu öeldud - see on lihtne.
Nii et, kui me nüüd palvetame,
võime kõik koos vastu võtta, avada suud ja hakata keeltes rääkima.
Kui oled Jeesuse vastu võtnud ja Jeesus on su elu Issand,
kuulub see armuand ka sulle.
Vastuvõtmine on nagu joomine.
Püha Vaimu võrreldakse veega.
Jeesus ütles, et kui kellelgi...
Kuhu ma selle nüüd paningi?
Kellel on janu, see tulgu minu juurde ja joogu!"
Ja selle ihust voolavad elava vee jõed.
Me kasutame kujutluspilti joomisest,
kui räägime Püha Vaimuga täitumise vastuvõtmisest.
Ja ka pulbitsemine.
Selline kujutlemine aitab.
Tahan rõhutada 2. Korintlastele 13:17 sõnu:
"Ent Issand on Vaim,
ja seal, kus on Issanda Vaim, on vabadus."
Siin pole küsimus millestki ahistavast või mingist sundusest,
vaid sul on võimalus rääkida keeltes.
Kui apostlid panid inimestele käed peale,
siis me võime sirutada käed nii ja öelda nüüd palves:
aitäh, Püha Vaim, et puudutad iga ühte.
Ja kuigi me ei puuduta kedagi füüsiliselt,
siis ka apostlite puhul polnud asi füüsilises puudutamises,
vaid selles, et Sina puudutasid.
Me palume nüüd - tule Püha Vaim iga januse üle!
Tule, Püha Vaim, igaühe üle just nüüd ja täida oma Vaimuga.
Täida, Püha Vaim! Täida, Püha Vaim!
Täida nii, et keeled hakkaks voolama
ja igaüks saaks need usus vastu võtta.
Annina ja armust just nüüd, Jeesuse nimel.
Võta vastu Jeesuse nimel!
Pääsegu see jõgi vabalt voolama sinu südames ja sinu elus.
Võime kõik mõelda, et Püha Vaim on nagu vesi,
mis voolab ja pulbitseb meie sees
ja me joome Tema jõest.
Ava lihtsalt oma suu ja hakka tasapisi rääkima.
Kuidas see pulbitseb ja keeb.
Lapse kombel, rahulikult.
Ja kui me lõpetame palvetamise, võid sina kodus siiski jätkata,
sest, mida kauem sa räägid, seda värskendavam see on
ja seda toredam see tundub.
Julgustan sind jätkama kodus
ja ehitama end üles selle imelise armastuse keelega,
mis on suhtlus sinu vaimu ja Jumala Vaimu vahel.
- Aamen.
Selles pimenevas maailmas vajatakse üha enam evangeeliumi.
Me vajame rõõmusõnumit.
Nii tahan julgustada kõiki vaatajaid panustama sellesse,
et saaksime levitada seda sõnumit kõikjal üle maailma.
Helistades numbrile 900 1770, annetad 10 eurot.
Võid kasutada ka kontonumbreid, mida näed patselt ekraanil.
Löö kaasa ja hoolitseme selle eest,
et kõik kuuleksid evangeeliumi enne, kui Issand tuleb tagasi.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7